open-index/open-wikipedia-markdown huggingface dataset:
עמותת עתים

**עמותת עתים** היא עמותה דתית אורתודוקסית ליברלית המספקת סיוע והכוונה בקשיים מול שירותי הדת בישראל  ומעודדת גיור ליהדות. 

שהוקמה ב־2002 על ידי הרב ד"ר שאול פרבר, עו"ד שלומית טור־פז ומיכה רואי.

לצד הסיוע לציבור במקרים פרטיים, העמותה מקדמת מדיניות ציבורית ומשפטית, באמצעות הצעות חקיקה, פניה לערכאות משפטיות ופרסום דו"חות מעקב – זאת במטרה להשפיע על פני הממסד הדתי ולשנות את אופן התנהלותו בהתאם להשקפותיה. 

ב־2015 הובילה "עתים", יחד עם קבוצת רבנים מובילים מקרב הציונות הדתית, את הקמת "גיור כהלכה", בית דין אורתודוקסי עצמאי לגיור, והיא מנהלת היום פעילות זו.

## פעילויות העמותה
העמותה מפעילה מרכז סיוע שעוזר ליחידים מייצגת ומלווה מול רשויות הדת במדינה. העמותה גם מפרסמת דוחות מעקב, מגישה הצעות חקיקה, ופונה לערכאות משפטיות - במטרה להשפיע ולשנות את הממסד הדתי הישראלי. העמותה מפעילה בית דין אורתודוקסי לגיור - "גיור כהלכה", ומעודדת אנשים להתגייר דרך פרסום.

העמותה עתרה לבג"ץ על מנת לחייב רבני ערים להכיר ביהדותם של בוגרי הגיור הממלכתי ולרושמם לנישואין באופן שוויוני וכן על מנת לאפשר למתגיירים אורתודוקסיים מארצות הברית לעלות לישראל.. העמותה פרסמה דו"ח בנושא קבורה, שהביא להקמת ועדה בין משרדית לבחינת התקנות בנושא קבורת נפלים. ב-2015 הגישה תביעה לבית הדין לעבודה כדי לאפשר לנשים להתמנות לתפקיד יועצות משפטיות בבתי הדין הרבניים, מה שהביא לשינוי דרישות המכרז כדי לאפשר ליותר נשים להגיש מועמדות. באותה שנה הגישה גם תובענה ייצוגית כנגד 4 מועצות דתיות בגין גביית יתר ברישום לנישואין עבור "כתובה מהודרת", שהובילה להפסקת גביית היתר וחסכון של מאות אלפי שקלים לציבור הנרשמים לנישואין.

ב-2016 הגישה עתירה לבג"ץ כנגד הפגיעה בזכויות הנשים במקוואות ובעקבותיה נפסק כי זכותה של כל אישה לטבול בפרטיות, על פי אמונתה, גם ללא נוכחות בלנית.
ב-2016 הגישה תובענה ייצוגית כנגד 20 מועצות דתיות בגין גביית יתר במקוואות שהובילה להפסקת הגביה וחסכון של מיליוני שקלים בשנה לנשים הטובלות.
ב-2017 פעלה על מנת לבלום חוק של של שר הפנים, ח"כ אריה דרעי, לביצור מונופול הרבנות הראשית לישראל על עריכת גיורים.
ב-2019 עסקה בייצוג עובדים מקהילת יוצאי אתיופיה בגין אפליה במסגרת מתן שירותי דת. הפעילות המשפטית הביאה למניעת אפליה.

## קישורים חיצוניים
* 

* 
* 
* אפליקציית דירוג הרבנויות של עמותת עתים
* 
* 
* פנייה של עתים לחברה קדישא המסרבת לקבור גופה שנתרמה למדע
* בא לפוגג את הניכור, באתר מקור ראשון, 22 במאי 2015
* 
* Who Is a Jew? Maybe Not Woman Converted by Esteemed New York Rabbi, in the NY Times, June 2016
* 
* Israel Rabbinical Authorities Promise Clarity in Conversions Abroad, in the New York Times, 9.12.2016
* 

## הערות שוליים

עתים
קטגוריה:ישראל: יחסי דת ומדינה
קטגוריה:ארגונים החברים באיגוד ארגוני יהדות ישראלית
קטגוריה:ארגונים רפורמיים וקונסרבטיביים בישראל
יוז'ף דובוש

[שמאל|ממוזער|250px|עוגת [דובוש בצורתה הקלאסית]]
**יוז'ף דוֹבּוֹש** (בהונגרית: **Dobos C. József**; 18 בינואר 1847 – 10 באוקטובר 1924) היה שף, קונדיטור וטבח הונגרי.

## ביוגרפיה
דובוש נולד בפשט (מזרח העיר בודפשט) שבהונגריה. אביו השתייך לשושלת של שפים; אחד מאבותיו שרת כטבח וקונדיטור בטירה של הנסיך פרנץ ראקוצי השני בעיר סרנץ'. דובוש למד מלאכה זו מאביו, כחלק מהכשרתו עבד בשירות משפחת הרוזנים אנדראשי.

בשנת 1878 מעדנייה פתח ברחוב קצ'קמטי 12 בבודפשט, בה מכר מוצרים מתוצרת עצמית. בשנת 1884 יצר לראשונה את עוגת ה"דובוש", ובשנת 1885 הציג אותה בתערוכה הלאומית ההונגרית. עם הלקוחות הראשונים שטעמו את העוגה והתרשמו ממנה, נמנו הקיסר פרנץ יוזף ואשתו, אליזבת לבית ויטלסבך. הרכב העוגה עם ציפוי ה"קרמל-גלזור" אפשר לה חיי מדף ארוכים יותר מעוגות אחרות – עד 10 ימים.

בשנים 1885–1886 היה לדובוש ביתן משלו בתערוכה הלאומית ההונגרית בבודפשט. בהמשך יצא למסעות ברחבי אירופה, בהם הפיץ בהצלחה את העוגה שיצר. בשנת 1906 סגר את החנות וחשף בפני עמיתיו הקונדיטורים את סוד המתכון של עוגת ה"דובוש".

דובוש מת ב-1924 בבודפשט.

## הנצחה
200px|ממוזער|שמאל|ספרו של דובוש לטבחות הונגרית-צרפתית
פרט לתהילה שהביאה לו העוגה הנושאת את שמו, זכה דובוש להנצחה נוספת כאשר ב-1985 נקרא על שמו בית הספר המקצועי למלונאות בבודפשט, שהוקם עוד ב-1895. גם מוזיאון השוקולד בסנטאנדרה נקרא על שם דובוש.

בשנת 1985 לרגל מלאת מאה שנה להמצאת עוגת הדובוש, פורסם ספר לזכרו של דובוש, *Dobos C. József emlékkönyv*, עם מבחר ממתכוניו, בעריכתם של טיבור אליאש ואנדראש סאנטו.

## ספריו
שמאל|ממוזער|250px|קברו של יוז'ף דובוש בבית העלמין פרקשרטי בבודפשט
* 1881 – *Magyar–franczia szakácskönyv* (ספר הבישול ההונגרי-צרפתי), בודפשט
* 1904 – *Die Phantasie auf der Reise* (פנטזיה לדרך), בודפשט
* 1909 – *Curiosa der Küche* ("קוריוזה" של המטבח), בודפשט
* 1912 – *Geheimnis für Frauen* (סודות לנשים), בודפשט
* 1914 – *Die Frau als irdischer Engel* (האישה כמלאך עלי האדמות), בודפשט

## קישורים חיצוניים

* 
* 

## הערות שוליים

קטגוריה:שפים
קטגוריה:הונגרים
קטגוריה:הונגרים שנולדו ב-1847
קטגוריה:הונגרים שנפטרו ב-1924
DSR-1

**DSR-1** הוא רובה צלפים בריחי גרמני בתצורת בולפאפ, שתוכנן, מיוצר ומשווק על ידי החברה הגרמנית DSR-Precision GmbH (ועד 2004 שווק גם על ידי AMP Technical Services). הרובה מאופיין כאחד הרובים המדויקים ביותר בעולם (החברה טוענת לדיוק של 0.2 דקת קשת (MOA) עם תחמושת איכותית מהמפעל ותנאים אידיאליים) הנועד לצלפי משטרה ויחידות עילית ללוחמה בטרור. הרובה אומץ על ידי ה-GSG 9, יחידת העילית הגרמנית ללוחמה בטרור, וכן על ידי מספר יחידות וכוחות משטרה אחרים באירופה.

## דיוק הרובה
החברה טוענת לדיוק של 0.2 דקות קשת (MOA) אך מבחני ירי שנעשו בסוגי תחמושת שונים הראו שהמקבץ (כלומר: הפיזור האופייני לרובה סביב נקודת הפגיעה) המינימלי של הרובה בטווח 100 מטר הוא 13 מ"מ, כלומר: דיוק של 0.44 דקות קשת (תוצאה זאת התקבלה עם תחמושת 7.62 מ"מ 168 גריין תוצרת התעשייה הצבאית). מומחים מעריכים שבתנאים אידיאליים הדיוק יכול להשתפר ולהגיע ל-0.34 דקות קשת ולכל הפחות 0.63 דקות קשת.

## גרסאות נוספות
* **DSR-1 תת-קולי:** לירי שקט יותר.
* **[[DSR-50]]:** רובה צלפים כבד/נגד-חומרים בקליבר 12.7 מ"מ (0.5 אינץ').

## קישורים חיצוניים

* 
* מידע ותמונות באתר רובי העולם guns.ru

## הערות שוליים

קטגוריה:רובי צלפים גרמניים
קטגוריה:רובי בולפאפ
מכשור סיוע לפעילויות היומיום

[ממוזער|250px|פתרונות לבעיות באחיזה ומוטוריקה עדינה - ידיות מפתח מותאמות אחיזה. עמותת [מילבת]]
[שמאל|ממוזער|250px|אדם משתמש במכשיר יד עזר למוגבל כדי להוריד [ספל ממדף גבוה בארון מטבח. צבת המכשיר של דגם מכשיר זה מתאים בעיקר לאחיזה בחפצים גליליים]]
שמאל|ממוזער|250px|כיסא אמבט לאנשים עם לקות תנועה
[ממוזער|לוח [תקשורת תומכת וחליפית|תקשורת תומכת לגן השעשועים בפארק המייסדים של רחובות]]

**מכשור סיוע לפעילויות היומיום** (באנגלית: Aids for Activities of Daily Living, או בקיצור AADLs), הוא קבוצה של מוצרים, התקנים וציוד מתחום הטכנולוגיה המסייעת, המסייעים לאנשים עם לקויות בפעילויות תפקודיות יומיומיות.

מכשירים אלה מתמקדים במשימות מתחום פעולות היומיום, וכוללים מגוון רחב של התקנים המיועדים לתמוך בעצמאות ואיכות החיים של המשתמשים בהם. טכנולוגיות אלו מתאימות את הסביבה, ולא את האדם, לצרכיו, תוך שמירה על הבחירה והשליטה אצלו.

## סוגים
פעולות היומיום הן פעולות המהוות בסיס לעצמאות גופנית של אדם ולחוסר תלות שלו בזולת. הן מקיפות טווח רחב של תחומי חיים, החל מטיפול עצמי בסיסי כמו רחצה, הלבשה ואכילה, דרך ניידות בסיסית בבית ובסביבתו הקרובה, ועד לפעולות מורכבות יותר כמו ניהול משק בית, לימודים, עבודה, פעילויות פנאי ועוד.

לפיכך מכשור הסיוע לפעילויות אלה מכסה טווח רחב של תחומי חיים. המוצרים עשויים לענות על צורכי ראייה, שמיעה, מוטוריקה עדינה וגסה, חושים, קוגניציה, תקשורת, בטיחות ולמידה. הוא כולל ציוד לאכילה והכנת ארוחות, טיפוח אישי, רחצה ומקלחת, הלבשה, ניידות, כתיבה ותקשורת בסיסית. בנוסף, קיימים מכשירים לבקרה סביבתית, ניהול הבית, ניהול זמן, ארגון ותזמון, ניהול כספים, קניות, פנאי ובילוי, חיים בקהילה, ופעילויות בית ספר ועבודה.

ישנם מוצרי מדף גנריים לצרכים ספציפיים נפוצים, למשל מכשיר המסייע לאדם עם פגיעת גב לגרוב גרביים, מכשיר המסייע לאדם משותק ידיים להפוך דף בספר, לפתוח חלון או להפעיל טלוויזיה, מכשיר המסייע לחירש לדעת כי מישהו מצלצל בפעמון הדלת, הגבהה לאסלה וכיסא מתרומם המסייע למוגבלי תנועה במעברים מישיבה לקימה. בנוסף ישנם מכשירים המתאימים למגוון פעולות שונות, כמו יד עזר למוגבל.

בנוסף, ישנם ארגונים וחברות המתאימים את המוצר ישירות למשתמש הספציפי, לצרכיו ולהעדפותיו.

## אתגרים
רבות מפעולות היומיום אינן פעילויות עבודה או לימודים אלא פעולות מתחומי הפנאי והטיפול העצמי. על כן, קשה באופן יחסי למצוא מימון למכשור המסייע פעילויות אלה. כפועל יוצא, ביחס למעצבי לטכנולוגיות מסייעות אחרות, על מעצבי מכשור זה מופעל לחץ רב יותר למצוא פתרונות זולים.

עם זאת לעיתים ישנה מוטיבציה למאמץ התנדבותי קצר מועד במסגרת האקתון - (אירוע יזמות אינטנסיבי, העושה שימוש בחוכמת ההמונים, בו המשתתפים מתחלקים לקבוצות חשיבה, היוצרות ומפתחות יחדיו רעיונות והמצאות פורצי דרך, במטרה לענות על אתגר אשר הוגדר על ידי מארגני ההאקתון) גם בתחומי המוגבלויות בפרט בתחום טכנולוגיות מבוססות אפליקציות.

## ראו גם
* מילבת - עמותה להנגשת טכנולוגיות לשיפור התפקוד, בשיתוף בי"ח שיבא.
* יד שרה - עמותה שמתמחה בהשאלת ציוד שאת רובו ניתן לקטלג כמכשור סיוע לפעילויות היומיום.

## קישורים חיצוניים

* עזרים-מאגר המידע הישראלי לטכנולוגיה מסייעת. מטעם עמותת מילבת - עמותה המנגישה טכנולוגיות לשיפור התפקוד. תמונות של אביזרי עזר שפותחו על ידי מתנדבי מילבת.
* TOM - Tikkun Olam Makers - תנועה עולמית ליצירת פתרונות זולים ונגישים לאתגרים של בעלי מוגבלויות.
* 
* 

## הערות שוליים

קטגוריה:פריטי טכנולוגיה מסייעת
המרכז היהודי במינכן

250px|ממוזער|שמאל|בית הכנסת אהל יעקב החדש במינכן
**המרכז היהודי במינכן** הוא מרכז קהילתי של הקהילה היהודית במינכן ובוואריה העילית בגרמניה. המרכז שנבנה בשנים 2004–2006 וממוקם ב בעיר העתיקה, כולל בית כנסת אורתודוקסי, מוזיאון יהודי, ספרייה, מעונות יום, בית ספר, מרכז נוער, חדר כושר, מקווה טהרה ומסעדה כשרה.

במינכן חיה הקהילה היהודית השנייה בגודלה בגרמניה, אחרי ברלין. האוכלוסייה היהודית שמונה כיום כ-9,000 נפשות, מורכבת ברובה מיהודי ברית המועצות לשעבר. למרכז קדם מרכז קהילתי קטן יותר ששכן ברחוב רייכנבך 27 משנת 1947, וכלל בית כנסת ראשי ומוזיאון קטן.

## בניית המרכז
טקס הנחת אבן הפינה נערך בנובמבר 2003, בהשתתפות יוהאנס ראו נשיא גרמניה. בחודש אוגוסט אותה שנה סיכלו רשויות גרמניה תוכנית של הקבוצה הנאו-נאצית Kameradschaft Süd ("אחוות הדרום") לפוצץ מטען חבלה במהלך הטקס. מנהיג הקבוצה נידון לשבע שנות מאסר.

ביום 9 בנובמבר ב-2006, 68 שנים לאחר ליל 9 בנובמבר בה נהרס בית הכנסת אוהל יעקב הישן, נחנך בית הכנסת בטקס חגיגי בו השתתפו כאלף מיהודי ותושבי העיר, בנוכחותם של ראשי השלטון הגרמני, נשיאת המועצה המרכזית של יהודי גרמניה שרלוטה קנובלוך, ואורחים נכבדים מחו"ל, ביניהם הרב הראשי של תל אביב ישראל מאיר לאו. בבוקר יום שישי יצאה תהלוכה מהמתחם בו עמד בית הכנסת הישן תוך שהם נושאים 9 ספרי תורה, בליווי נגן הקלרינט גיורא פיידמן שניגן "שלום חברים". לאבטחת האירוע הוקצו 1,500 שוטרים.

עלויות הבנייה שהגיעו לכ-57 מיליון אירו, מומנו על ידי עיריית מינכן, מדינת בוואריה, ותרומות מהקהילה היהודית. בנוסף עמדו לרשות הקהילה 20 מיליון אירו ממכירת מתחם בית הכנסת הראשי הרפורמי לרשת הכל-בו Karstadt.

## אדריכלות
[שמאל|ממוזער|250px|גג בית הכנסת העשוי רשת מתכות של [מגן דוד]]
לאחר תחרות אדריכלים בת שני שלבים זכו בחוזה לתכנון המרכז האדריכלים רנה וונדל הופר ווולפגנג לורך, שתכננו גם את בית הכנסת החדש בדרזדן.

כמו בתי כנסת אורתודוקסיים רבים, בית הכנסת פונה לכיוון דרום מזרח, מיקומה של ירושלים. הוא בנוי כולו כקובייה אטומה ללא חלונות, מאבני גיר גדולות. צורה זו מסמלת את אוהל המועד. מעל המבנה הקובייתי ניצבת קוביית זכוכית קטנה יותר, שמאירה את הכיכר כמגדלור בשעות הלילה, כסמל לליל הזגוגיות השבורות. שער הכניסה יוצר במיוחד בבודפשט, וחרוטים עליו עשר האותיות הראשונות של האלפבית העברי, כרמז לעשרת הדיברות. אולם התפילה שמכיל 550 מקומות ישיבה, איננו מואר ישירות מבחוץ, אלא האור משתקף ברשת מתכות בצורת מגן דוד טרם חדירתו. קירות ההיכל מצופים פורניר ארז מלבנון ומעוטרים בפסוקים מספר דברים באותיות זהב.

מתחת למבנה בית הכנסת עוברת מנהרה תת-קרקעית באורך 30 מטר. המנהרה משמשת כאנדרטה שלכל אורכה מונצחים שמות 4,500 יהודי העיר שנרצחו בשואה. ההנצחה תוכננה כמעבר תת-קרקע מחשש להשחתות.

בשנת 2007 הקדיש שירות הדואר הגרמני למרכז היהודי בול בערך 55 סנט שהופץ ב-6.5 מיליון עותקים. באוקטובר בשנת 2008 זכה המרכז היהודי בפרס גרמניה לתכנון עירוני.

מאז הקמתו נמצא המרכז תחת אבטחה במשך 24 שעות ביממה ומבקרים נדרשים לעבור בכניסה דרך מגלה מתכות.

## גלריה



קובץ:Gang der Erinnerung.JPG|מנהרת ההנצחה

קובץ:Toraschrein der Münchner Hauptsynagoge.jpg|ארון הקודש

קובץ:München Jüdisches Zentrum und Jüdisches Museum.jpg|המוזיאון והמרכז הקהילתי

קובץ:Juedisches Zentrum Briefmarke.jpg|בול ההנצחה



## קישורים חיצוניים

* 

## הערות שוליים

קטגוריה:בתי כנסת אשכנזיים
מינכן
קטגוריה:מינכן: מבנים
קטגוריה:יהדות מינכן
אילן כהן

**אילן כהן** (נולד ב-16 בספטמבר 1958) הוא מנהל ויזם ישראלי, שימש כמנכ"ל משרד ראש הממשלה בתקופתו של אריאל שרון כראש הממשלה.

## ביוגרפיה
אילן כהן נולד בישראל, אך את רוב שנות ילדותו העבירה משפחתו בצרפת עקב שליחות ביטחונית של אביו אליהו כהן, אשר שימש בתפקיד בכיר כמפקד בשרות המוסד. עם גיוסו לצה"ל התנדב כהן לשרת בשייטת 13 ("הקומנדו הימי"). כהן עזב את מסלול ההכשרה בשייטת ועבר לשרת בסיירת גולני, שם עבר מסלול הכשרה והשתתף באימונים ופעילות מבצעית במסגרת הסיירת והחטיבה בלבנון.

במילואים שימש כהן כקצין בדרגת רס"ן בגדוד מודיעין וסיור בעוצבת האש ולחם במלחמת שלום הגליל. לאחר שחרורו מצה"ל התגייס לשב"כ ושימש כמאבטח בשגרירות ישראל בלונדון. עם שובו לישראל למד לתואר ראשון בכלכלה וניהול באוניברסיטת תל אביב ולתואר שני במנהל עסקים באוניברסיטת INSEAD בצרפת. את שני התארים סיים בהצטיינות. מאז הוא איש עסקים ויזם ועוסק רבות בפעילות ציבורית.

כהן שירת כמנכ"ל משרד ראש הממשלה (2004–2006).

### פעילות עסקית
ב-1985, תוך כדי לימודיו, הקים כהן עם שותפים את חברת פי.או.סי. לתכנון אסטרטגי, מחברות התכנון האסטרטגי הראשונות והמובילות שפעלו בישראל. כהן ניהל את החברה עד למכירתה בשנת 2006. החברה ביצעה מאות פרויקטים לגופים בישראל ובשוק הבינלאומי. בין היתר עבור החברות טבע, שטראוס, עלית, פז וקומברס. במקביל, כיזם, היה שותף בהקמת מיזמים חדשניים רבים, וביניהם "המכרז של המדינה", חברת "הדקה ה-90", אינסוליין מדיקל ומיזמים נוספים. נכון ל-2016 שותף כהן בחברות אילן כהן השקעות, פי.או.סי השקעות, GIGATON ו־Tempramed medical. הוא מכהן כדירקטור בחברות ישראכרט, ויסוצקי. בעבר כיהן כדירקטור ב- בנק דיסקונט אדמונד דה רוטשילד ישראל ו־Alon USA.

### פעילות ציבורית
בתקופת ראש הממשלה יצחק רבין שימש כהן כיועץ בהתנדבות למשרד ראש הממשלה. בשנת 2003 התבקש על ידי ראש הממשלה אריאל שרון לייעץ לו בהתנדבות בנושא תוכנית הייצוב הכלכלית. במאי 2004 מונה כהן על ידי אריאל שרון להיות מנכ"ל משרד ראש הממשלה. בין המשימות שבהן עסק המשרד בתקופתו היו תוכנית ההתנתקות, הרפורמות הכלכליות של שר האוצר דאז בנימין נתניהו, הקמת מפעל ההזנה במוסדות החינוך, רפורמת בכר בשוק ההון, ואיתור נגיד חדש לבנק ישראל (פרופסור סטנלי פישר). כמו כן, שימש כיושב ראש הקרן למורשת הכותל המערבי. לאחר מחלתו של אריאל שרון הודיע כהן על רצונו לפרוש מתפקידו. לאחר שישה חודשים נוספים שבהם ליווה את מחליפו של שרון, אהוד אולמרט, ועם כינון הממשלה החדשה, פרש במאי 2006.

כהן מכהן כיושב ראש המועצה הציבורית של תנועת אור העוסקת בפיתוח והתתיישבות בנגב ובגליל והפיכתן למרכזים החדשים של ישראל, חבר המועצה הארצית של עיר דוד, חבר ההנהלה הציבורית של קונסרבטוריון תל אביב ובעבר כיהן כיושב ראש דירקטוריון ויושב ראש ועדת אסטרטגיה בפרויקט מסע, כיושב ראש הדירקטוריון בכפר הנוער ובית הספר מקוה ישראל, כיושב ראש המועצה הציבורית וכחבר מועצת עמותת "אור ירוק".

## חיים אישיים
כהן גר בתל אביב, נשוי למירב ואב לשני ילדים.

## קישורים חיצוניים
* 
* 
* 
* 

## הערות שוליים

קטגוריה:מנכ"לי משרד ראש הממשלה
קטגוריה:מנכ"לים ישראלים
קטגוריה:לוחמי סיירת גולני
קטגוריה:אנשי השב"כ
קטגוריה:בוגרי אוניברסיטת תל אביב
קטגוריה:בוגרי המכון האירופאי ללימודי מנהל עסקים INSEAD
קטגוריה:ישראלים שנולדו ב-1958
אוניברסיטת אילינוי

השם **אוניברסיטת אילינוי** עשוי להתייחס למספר גופים ב (University of Illinois System), במדינת אילינוי שבארצות הברית.
הגרלה מורכבת

** הגרלה מורכבת** היא מושג בתחום תורת המשחקים.

אנו נדרשים למושג זה שכן בסיטואציות רבות נתקלים באופן טבעי בהגרלות על הגרלות. 

## סימונים
A_1,\ldots,A_K - התוצאות האפשריות בפניהם עומד מקבל ההחלטות.

L=[p_1(A_1),p_2(A_2),\ldots,p_K(A_K)] - הגרלה L שבה מתקבלת כל תוצאה A_k בהסתברות {p_k},

(כאשר p_1,\ldots,p_K הם מספרים אי-שליליים שסכומם 1).

## הגדרה
**הגרלה מורכבת** היא הגרלה על הגרלות.

הגרלה מורכבת נתונה על ידי:
\hat{L}=[q_1(L_1),\ldots,q_J(L_J)]

שבה q_1,\ldots,q_J הם מספרים אי-שליליים שסכומם 1, ו- L_1,\ldots,L_J הן הגרלות.

כלומר, בהגדרה זו לכל \ 1\le j\le J  קיימים מספרים אי-שליליים  ( p_k^j )_{k=1}^{K}  שסכומם 1 כך ש-

L_j=[p_1^j(A_1),\ldots,p_K^j(A_K)] .

## דוגמה
נתבונן באדם הבוחר את מסלול הנסיעה למשרדו לפי מזג אוויר - אם יורד גשם הוא נוסע בדרך א', אך אם לא יורד גשם הוא נוסע בדרך ב'. זמן הנסיעה בכל דרך אינו קבוע, והוא תלוי בגורמים רבים אחרים. התוצאה של המשתנה המקרי "זמן הנסיעה למשרד מחר בבוקר" היא הגרלה על הגרלה: בהסתברות מסוימת ירד גשם מחר בבוקר, וזמן הנסיעה ייקבע לפי התפלגות אחת, ובהסתברות המשלימה לא ירד גשם, וזמן הנסיעה ייקבע לפי התפלגות אחרת.

ברמה טכנית יותר, אם למשל שחקן במשחק בוחר אחד משני מהלכים על פי הגרלה (למשל, הטלת מטבע) ובעקבות כל מהלך יש מהלך גורל (הגרלה), הרי שתוצאת המשחק נקבעת על ידי **הגרלה מורכבת**.

## ראו גם
* מונחים בתורת המשחקים

## לקריאה נוספת
* שמואל זמיר, מיכאל משלר, אילון סולן, **תורת המשחקים**, הוצאת הספרים ע"ש י"ל מאגנס, 2008.

קטגוריה:תורת המשחקים
קטגוריה:כלכלה
ביטויי שנאה בישראל

[שמאל|ממוזער|250px|[גרפיטי נושא את הכיתוב "מוות לערבים" על גבי קבר שחולל בישראל]]
**ביטויי שנאה בישראל** כוללים קריאות הנובעות משנאה, ומופנות בישראל כלפי קבוצות אוכלוסייה שונות.

ביטויים בולטים ממניעים לאומניים וגזעניים הן הקריאות "אטבח אל-יהוד" או "מוות ליהודים", של ערבים כלפי יהודים, והביטויים "מוות לערבים", "שיישרף לכם הכפר" ודומיהם, של יהודים כלפי ערבים.

ביטויי שנאה נוספים נוגעים למוצא, להשתייכות פוליטית ולמידת הדתיות, ומכילים גם הם פעמים רבות איחולי מוות או פגיעה פיזית, לדוגמה: "מוות לשמאלנים", "מוות לדוסים", "דרוס כל דוס השמד כל חרד", "מוות לאשכנזים" ו"מוות למתנחלים".

קיימות וריאציות ותוספות נוספות לביטוי, ביניהן "DDT/TNT על כל דתי", "צרור באדמו"ר ומחסנית ברבנית" ועוד.

## ראו גם
* גזענות בישראל
* כינויי גנאי בשיח הפוליטי בישראל

## קישורים חיצוניים
* 

## הערות שוליים

קטגוריה:גזענות
קטגוריה:ישראל: חברה
קטגוריה:ניבים וביטויים ישראליים
קטגוריה:שנאה
בניין האדמירליות

**בניין האדמירליות** (ברוסית: **Адмиралтейство**) הוא בניין במרכז העיר סנקט פטרבורג ברובע הנושא את שמו, מהווה אחד מסמלי העיר ביחד עם פרש הנחושת וגשר הארמון הפתוח על רקע הנהר. שימש בעבר כמטה מנהלת האדמירליות (Адмиралтейств-коллегия) והצי הרוסי הקיסרי, וכיום משמש כמטהו של הצי הרוסי המודרני.

## היסטוריה
הבניין הוקם כמספנה ובנייתו החלה ב-5 בנובמבר 1704. בשנת 1706 הושקה הספינה הראשונה שנבנתה במקום. הבניין היה מוקף בחומה ובתעלות מים כדי להגן על המתחם מפלישות מבחוץ. בשנת 1711 הסתיימה בנייה מחדש של המתחם שכללה הקמת מגדל עם פסל של ספינה מעליו. מתחת לספינה נבנה כדור זהב שבתוכו נמצאות כל המטבעות שהוטבעו בעיר. הפסל המקורי היה במקום עד לשנת 1815. פסל הספינה השנייה היה מוצב עד לשנת 1886, אז הוחלף בהעתק מדויק. קיימת הערכה שהפסל הוא העתק של הספינה הראשונה שנבנתה ברוסיה בשנים 1667–1669.
שמאל|ממוזער|150px|ספינה שבקצה המגדל
בשנים 1723–1738 נבנה מגדל חדש בגובה של 72 מטר. באותה התקופה שטח סביב הבניין נוצל לתרגילי צבא ולהרקדות הקהל הרחב.

בתחילת המאה ה-19, עם סיום בניית ארמון החורף, הורגש הצורך בשינוי המבנה והכיכר שסביבו. הבנייה נערכה לפי תכנון של האדריכל הרוסי אדרייאן זכרוב. הוא בנה מחדש את כל המתחם למעט המגדל. בין היתר נבנה בניין ענק עם חזית באורך 407 מ', לשימוש מפקדות הצי. בתוך המתחם היו מבנים נוספים ששימשו בתי המלאכה של הצי.

המגדל היה באמצע הבניין. המגדל מעוטר בפסלים רבים מההיסטוריה העתיקה. מטרת הפסלים והתחריטים הייתה הדגשת מקומה של האימפריה הרוסית כמעצמה ימית.

בניית הספינות במקום נמשכה עד לשנת 1844. מאותה שנה במתחם היו רק משרדי הצי. החל מהתקופה הסובייטית ממוקם במקום בית הספר הגבוה לקציני הצי.

בדצמבר 2012 מפקדת הצי הרוסי עברה למקום, ממשכנה הקודם במוסקבה.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:סנקט פטרבורג: מבנים
ארמן איפוליט פיזו

**ארמָן איפּוֹליט לואי פִיזוֹ** (בצרפתית: **Armand Hippolyte Louis Fizeau**; 23 בספטמבר 1819 – 18 בספטמבר 1896) היה פיזיקאי צרפתי.

## חייו
פיזו נולד בפריז. עבודתו המוקדמת עסקה בשיפור תהליכי צילום. מאוחר יותר היה מעורב בסדרת מחקרים על אינטרפרומטריה ועל חום. בשנת 1848 הוא חזה את ההסחה לאדום של גלים אלקטרומגנטיים.

בשנת 1849 חישב פיזו בפעם הראשונה את מהירות האור על כדור הארץ. הוא העביר קרן אור דרך גלגל שיניים, הקרן עברה 8 ק"מ עד שהגיעה למראה שהחזירה אותה, אז הקרן חזרה אותם 8 ק"מ עד לגלגל השיניים שבמשך זמן התנועה הסתובב מהר מספיק כדי שהקרן תחלוף בפער הבא של השיניים ותגיע לעינו של הצופה. באמצעות חלוקת המרחק שעברה הקרן בזמן שלוקח לגלגל השינויים "לעבור" שן אחת, חושבה מהירות האור להיות 315,000 ק"מ בשנייה, סטייה של כ-5% מהערך הנכון (כ-299,792.458 ק"מ בשנייה). לאחר מכן הוא פרסם תוצאות ניסיוניות ראשונות שחושבו בשיטה שפיתח למדידת מהירות האור (ראו גם מנגנון פיזו-פוקו).

ב-1864 הציע לראשונה להשתמש באורך גל של אור כיחידת מידה תקנית לאורך. הוא היה מעורב גם בגילוי של אפקט דופלר. בשנת 1853 תיאר את השימוש בקבל כאמצעי להגביר את יעילותו של משרן המבוסס על סליל. מאוחר יותר חקר את ההתפשטות התרמית של מוצקים, והציע את התופעה של התאבכות האור למדידה של התרחבות גבישים.

משנת 1860 היה פיזו חבר האקדמיה הצרפתית למדעים. בשנת 1866 זכה במדליית רמפורד. נבחר כעמית זר בחברה המלכותית של בריטניה.

## קישורים חיצוניים

* 

קטגוריה:צרפתים שנולדו ב-1819
קטגוריה:פיזיקאים צרפתים
קטגוריה:עמיתים זרים בחברה המלכותית
קטגוריה:חברי האקדמיה הצרפתית למדעים
קטגוריה:אישים שהונצחו על מגדל אייפל
קטגוריה:נפטרים ב-1896
קטגוריה:זוכי מדליית רמפורד
TFT LCD

[שמאל|ממוזער|450px|מסך TFT-LCD בחלוקה למרכיבים: 1. משטחי זכוכית, 2+3. [מקטבים, 4. מסכת צבעים, 5+6. קווי הפעלה, 7. שכבת חיזוק, 8. שומרי מרווח, 9. טרנזיסטורי TFT (דקי סרט), 10. אלקטרודה קדמית, 11. אלקטרודה אחורית]]
**מסך גביש נוזלי מטרנזיסטור דק סרט** (**TFT-LCD**) הוא גרסה של מסכים מגביש נוזלי (LCD) אשר משתמשים בטכנולוגיה של טרנזיטורים דקי סרט (TFT) על מנת לשפר את איכות התמונה (מיעון, ניגודיות ועוד). TFT LCD הוא סוג אחד של LCD בעל מטריצה פעילה. מסכים אלו משמשים בטלוויזיות, מסכי מחשב, טלפונים סלולרים, משחקי וידאו ניידים, מערכות ניווט ועוד.

מסכי AMOLED משתמשים גם הם בטכנולוגיית ה-TFT.

## מבנה
ממוזער|שמאל|200px|דיאגרמה של סידור הפיקסלים
מסכים מגבישים נוזליים קטנים, כמו כאלו הנמצאים במחשבונים ובמכשירים אחרים, הם בעלי אלמנטים ישירים להצגת התמונה, מתח יכול להיות מושרה על אלמנט אחד ללא הפרעה על שאר האלמנטים במסך. טכנולוגיה זו אינה מעשית למסכים גדולים עם מספר רב של פיקסלים, מכיוון שזה דורש מיליוני חיבורים - חיבורים מלמעלה ומלמטה לכל אחד משלושת הצבעים (אדום, ירוק וכחול), של כל פיקסל. לכן הפיקסלים ממוענים בשורות ובטורים אשר מפחיתים את מספר החיבורים ממיליונים לאלפים. אם כל הפיקסלים בשורה אחת מושרים ממתח חיובי, וכל הפיקסלים בטור אחד מושרים ממתח שלילי, אזי הפיקסל בצומת הוא בעל המתח המושרה הגדול ביותר ואז הוא ממותג. הבעיה עם פתרון זה היא שכל הפיקסלים באותו טור רואים רק חלק מהמתח שנופל כמו גם כל הפיקסלים באותה שורה, ולכן למרות שהם אינם ממותגים באופן מלא, הם נוטים להצבע גם כן. הפתרון לבעיה זו היא לחבר לכל פיקסל טרנזיסטור משלו, אשר מאפשר למתג כל פיקסל באופן יחידני. זרם הזליגה הנמוך של הטרנזיסטור מונע מהמטען המושרה על הפיקסל לזלוג בין הרענונים של התמונה במסך. כל פיקסל הוא קבל קטן עם שכבה של גביש נוזלי מבודד אשר נמצא בסנדוויץ' בין שתי שכבות של ITO מוליך.

סידור המעגל של TFT LCD הוא דומה מאוד לזה של זיכרון DRAM. למרות זאת, במקום לייצר את הטרנזיסטורים מסיליקון אשר יוצקים לתוך תבנית קריסטל, הם מיוצרים מסרט דק של סיליקון אשר משוקע מפאנל זכוכית. בצורה זו הטרנזיסטור בולט למעלה רק בחלק קטן מהאזור של כל פיקסל. חלקו האחר של סרט הסיליקון מסולק על מנת לאפשר לאור לעבור.

## ראו גם
* שפופרת קרן קתודית (התקן תצוגה)
* צג פלזמה
* OLED

## קישורים חיצוניים

קטגוריה:טכנולוגיות מסכים
ITO

**ITO** (ראשי תיבות של **Indium Tin Oxide** - תחמוצת אינדיום ובדיל) היא תמיסה מוצקה של תחמוצת אינדיום ושל תחמוצת בדיל, בדרך כלל 90% In2O3 ו-10% SnO2. זהו חומר שקוף וחסר צבע בשכבות דקות. בשכבה עבה, צבעו בין צהוב לאפור. בתחום התת-אדום הוא פועל כמראה.

זוהי אחת התחמוצות המוליכות השקופות הנפוצות ביותר. השילוב בין תכונותיו כמוליך חשמלי לבין שקיפות, כמו תחמוצות מוליכות שקופות אחרות, דורש אופטימיזציה בייצור, משום שדרישות אלו סותרות: אם מרכזים בייצור  נושאי מטען רבים כדי להעלות את המוליכות, נפגעת שקיפות החומר.
[ממוזער|[התאבכות משכבות דקות על חלון מטוס
איירבוס. ההתאבכות נגרמת בשל העובי הבלתי אחיד של ציפוי Indium Tin Oxide המשמש למניעת התקרחות.]]

ריבוץ של שכבות דקות של תחמוצת אינדיום בדיל מתבצעת בעיקר על ידי טכניקות של נידוף בעזרת קרן אלקטרונים, אידוי פיזיקלי ועוד.

קטגוריה:ערכים שבהם תבנית בריטניקה אינה מתאימה
קטגוריה:תחמוצות
שדואן

**שדואן** (בערבית:** شدوان**) הוא אי אלמוגים בפתח מפרץ סואץ בצפון ים סוף. בעבר נקרא האי "שאקר". על האי מגדלור.
## גאוגרפיה
פסגת האי בגובה של 301 מטר מעל פני הים.

הצוקים הגבוהים המקיפים את האי והמים העמוקים סביבו מושכים אוכלוסיית כרישים.

ב-22 בינואר 1970, במהלך מלחמת ההתשה, השתלטו כוחות צה"ל על האי, בו הוצבו כוחות מצריים כמו גם מכ"ם. מטרות המבצע היו לקיחת שבויים מצריים כ"קלפי מיקוח" והמשך התשת הצבא המצרי.

כיום האי הוא שטח צבאי סגור וממוקש בשליטת מצרים, אם כי באזור האי קיימים מספר אתרי צלילה.

## הערות שוליים

קטגוריה:מצרים: איים
קטגוריה:מצרים: תיירות
קטגוריה:איים בים סוף
קטגוריה:איים לא מיושבים
מכתבים לג'ולייט

**מכתבים לג'ולייט** (באנגלית: **Letters to Juliet**) הוא סרט דרמה קומית-רומנטית משנת 2010, בכיכובם של אמנדה סייפריד, כריסטופר איגן, ונסה רדגרייב, פרנקו נרו וגאל גרסיה ברנאל. הרעיון לכתיבת התסריט מבוסס על ספר בשם "מכתבים לג'ולייט" שיצא לאור בשנת 2006, המתאר את התופעה של כתיבת מכתבים לגיבורה הרומנטית המפורסמת ביותר של ויליאם שייקספיר, יוליה.

## תקציר העלילה
סופי הול (אמנדה סייפריד) היא בודקת עובדות שעובדת במגזין גדול, ורוצה להתקדם למעמד של כותבת. היא יוצאת עם ארוסה ויקטור (גאל גרסיה ברנאל), שף העומד לפתוח מסעדה איטלקית במנהטן, לירח דבש בוורונה, עיר האהבה באיטליה, שם היא מקווה שתוכל לכתוב משהו "ראוי" לפרסום.

למרות התכנון, ויקטור מתמכר לעבודתו ויוצא לפגישות רבות ברחבי איטליה, דבר שגורם לסופי לתסכול, אך היא מחליטה לא לבזבז זמן ולטייל בעצמה בוורונה. היא נתקלת בחבורת נשים, הנקראות "המזכירות של יוליה", אשר תפקידן לענות למכתבים שנערות נואשות משאירות ליוליה על כותל ביתה. היא מתרגשת מאוד מהרעיון, ומצטרפת אליהן למשך כמה ימים. היא מוצאת בכותל מכתב שהשאירה נערה אנגליה בשם קלייר (ונסה רדגרייב) מלפני 50 שנה, אודות סיפור האהבה של קלייר ולורנצו. סופי מחליטה להחזיר לה מענה, למרות הזמן שעבר.

קלייר מקבלת את המכתב ומגיעה עם נכדה צ'ארלי (כריסטופר איגן) לוורונה למצוא את אהובה. בעזרתה של סופי הם מכינים רשימה של אנשים ששמם לורנצו, וקלייר מחליטה לנסוע לכל האנשים ברשימה בתקווה שאחד מהם הוא אהובה לשעבר. סופי, לאחר שמגלה כי ויקטור יהיה עסוק בענייני עבודתו, מספרת לקלייר שהיא רוצה להצטרף למסע, ולכתוב עליו, למרות התנגדותו של צ'ארלי. השלושה נוסעים ברחבי איטליה ממקום למקום בעקבות הרשימה. צ'ארלי וסופי מתקרבים אחד לשני במשך המסע. סופי מספרת לו על חששותיה בנוגע לכתיבה. הוא מספר לה על הוריו שנהרגו בתאונת דרכים, ודאגתו לסבתו. הם רבים כאשר הם מגיעים לכתובת נוספת, ומגלים שמדובר בקבר. אף על פי שהם משלימים, הם מחליטים לוותר על המשך החיפוש. בדרכם חזרה, לגמרי במקרה, מוצאת קלייר את אהובה לורנצו (פרנקו נרו) ומחליטה להישאר איתו.

סופי חוזרת לניו יורק ומפרסמת את הסיפור שכתבה על המסע, אך נפגעת כאשר ויקטור לא היה מעוניין לקרוא אותו. היא נפרדת ממנו ונוסעת חזרה לאיטליה לחתונה של קלייר ולורנצו. במהלך החתונה, קלייר קוראת את המכתב שסופי כתבה לה והתחיל את כל המסע. סופי מתוודה בפני צ'ארלי שהיא אוהבת אותו והוא מפתיע אותה בכך שמודה שגם הוא אוהב אותה. הסרט נגמר בנשיקתם מתחת למגדל.

## שחקנים
*סופי - אמנדה סייפריד
*קלייר - ונסה רדגרייב
*צ'ארלי - כריסטופר איגן
*לורנצו - פרנקו נרו
*ויקטור - גאל גארסיה ברנאל

## קישורים חיצוניים
*

*

קטגוריה:סרטי 2010
קטגוריה:סרטים אמריקאיים
פיליפ וייזר

**פיליפ-פנחס וייזר** בן פרומט (בהונגרית **Weiser Fülöp**), נולד ב-1879, בסטרופקוב, בהונגרית **Sztropkó**. הוא היה החזן הראשי של נירג'האזה, ומאוחר יותר עבר לבית הכנסת רומבך בבודפשט.

שיריו הוקלטו כבר ב-1908 ב"פונוגרף", ויצאו בתקליטים על ידי חברת Columbia Records.

בזכות תרומה של ג'ורג' סורוס נאספו שירי החזנים מתקליטי בקליט (מהירות 78) לאוסף קטעי חזנות מהונגריה בין השנים 1906–1929.

ביצועיו הידועים ביותר היו לשירים "אל מלא רחמים" ו"בראש השנה".

כתבה של Somos Péter בעיתון קהילתי בנירג'האזה (עמוד 3).

פיליפ וייזר נפטר ב-8 בפברואר 1940 לאחר מחלה. הותיר אחריו 5 בנים ו-3 בנות. בן אחד, אדולף, נספה במחנה עבודה בסיביר; אחיו אלכסנדר שלמה, שהיה עמו במחנה, הצליח להימלט וחזר להונגריה ב 1945.

מלבד בנו דז'ו, שנשאר בהונגריה, כל שאר בני משפחתו של פיליפ וייזר עלו לישראל עם משפחותיהם בין השנים 1949–1956.

נכדו הוא ד"ר גיורא רם (וייזר), בנו של וייזר אלכסנדר שלמה.

## קישורים חיצוניים

## הערות שוליים

קטגוריה:חזנים הונגרים
קטגוריה:הונגרים שנולדו ב-1879
קטגוריה:הונגרים שנפטרו ב-1940
שום סקוטי אמיתי

ממוזער|הפילוסוף אנטוני פלו
**שום סקוטי אמיתי** הוא כשל לוגי שביסודו ניסיון אד הוק להגן על טענה אוניברסלית לא מנומקת מדוגמה נגדית שהועלתה נגדה.
את המונח טבע לראשונה הפילוסוף אנטוני פלו.
במקום לדחות את הדוגמה הנגדית, הדובר משנה את הטענה באופן שיוציא מהדיון את הנושא הנדון על ידי הכללה טאוטולוגית ללא התייחסות למקרה הנדון עצמו. ואולם הנכונות או השקריות של הטענה החדשה אינן נובעות מקיומו או מהעדרו של כשל זה.

הכשל הלוגי כאן הוא האמירה האוניברסלית ("שום סקוטי אמיתי לא יעשה דבר כזה"), במקום התמודדות, הכחשה או דחייה של הטענה המקורית. כשל זה משנה את הנושא של הקביעה בכך שאינו מאפשר מלכתחילה ביקורת על הקבוצה, ומוציא מהדיון כל מקרה של חריגה, באופן שרירותי, ללא התייחסות להקשר וללא הנמקה.

לדוגמה:
: מורה: כל סקוטי אוהב האגיס.
: תלמידה: הדוד שלי שהוא סקוטי לא אוהב האגיס.
: מורה: שום סקוטי **אמיתי** לא היה מתנגד להאגיס.
דוגמה נוספת מתחום אחר:

:**טענה:** "הטרדה מינית לעולם לא יכולה להתבצע על־ידי כפוף כלפי מישהו מעליו בהיררכיה."

:**דוגמה נגדית:** נתונים מראים כי ישנן הטרדות מיניות של חיילים כלפי קצינות.

:**תגובה אד־הוק** **הלוקה בכשל "שום סקוטי אמיתי":** "אלה לא הטרדות מיניות אמיתיות."

הכשל הוא שבמקום להתמודד עם העובדות שמפריכות את הטענה, הדובר משנה את ההגדרה של "הטרדה מינית אמיתית" כך שהדוגמה תוצא מהקבוצה. זה בדיוק מנגנון ה־*שום סקוטי אמיתי*: שמירה מלאכותית על טענה אוניברסלית באמצעות שלילת מקרים סותרים, בלי נימוק ענייני.

לעומת זאת, להלן דוגמה המשתמשת במבנה זהה, אך יש טעם סובסטנטיבי להסתייגות, ולכן לא מדובר בכשל.

:**הטענה הראשונית:** "מלבן הוא צורה גאומטרית שכל זוויותיה ישרות"

:**ההפרכה לכאורה:** "הנה מלבן שבו אחת הזוויות היא 85 מעלות"

:**תגובה:** "הצורה הזו איננה מלבן אמיתי, שכן הגדרנו מלבן כמרובע שכל זוויותיו ישרות"

כאן, הטיעון איננו כשל לוגי. הדובר אמנם משתמש במבנה של הידוק ההגדרה, אך ההידוק אינו שרירותי, הואיל והמלבן הוגדר כצורה שכל זוויותיה ישרות. לכן, שלילת המקרה הסותר ("זו לא מלבן אמיתי") מוצדקת, ואיננה ניסיון מלאכותי לשמור על ההגדרה האוניברסלית.

## ראו גם
* אד הוק
* קנקן התה של ראסל
* עולם רדוף שדים
* ספקנות

קטגוריה:כשלים לוגיים
מוזיאון הילדים הישראלי

ממוזער|279x279 פיקסלים|פסלים של "ינשולים" ברחבת המוזיאון
**מוזיאון הילדים הישראלי חולון** הוא מוזיאון ילדים השוכן בפארק פרס, בדרום-מזרחה של העיר חולון. המוזיאון הוקם בשנת 2001.

המכנה המשותף לפעילויות במוזיאון הוא העיסוק החוויתי בתחום האינטליגנציה הרגשית, החינוך לסובלנות וקבלת השונה והאחר. הפעילויות השונות מתאפיינות בהדרכה בקבוצות קטנות.

## פעילות
**<big>מסלולי הפעילות לילדים</big>**

הילדים המבקרים במוזיאון מורשים לגעת במוצגים ואף לוקחים חלק פעיל בסיפורי המסגרת של כל אחד משבעת המסלולים, המיועדים לגילים שונים:
*"**בעקבות הפרפרים**" לגילאי שנתיים וחצי עד ארבע. מסע בעקבות זיג וזג, צמד זחלים ותהליך הפיכתם לפרפרים.
*"**טיול עם ינשול**" לגילאי שנתיים וחצי עד ארבע. במהלכו מטיילים המבקרים ביער קסום ופוגשים חברים חדשים ואת ה "ינשול" - דמות שחציה ינשוף וחציה חתול.
*"**המסע לתיקון ממלכת הזמן**" לגילאי 4 עד 6, מסע אגדי בלשי העוקב אחר השתנות העולם כתוצאה ממחזוריות החיים.
*"**היער הקסום**" לגילאי 6 עד 8 שנים. הרפתקה בעקבות "שדון תעלול" תוך גילוי עולם התחושות והרגשות.
*"**החייזרים**" לגילאי 8 עד 11 שנים. מסע הרפתקאות העוסק בסטריאוטיפים ומצריך שיתוף פעולה, יוזמה ודיאלוג.
*"**הביטלס -מסע הקסם המסתורי**" - פעילות בעקבות להקת "הביטלס" לגילאי 5 ומעלה.
*"**איפה מיש**" הצגה פעילה העוסקת בחברות ובקשר שבין ילדים לצעצועים שלהם. לגילאי שנתיים וחצי עד 5.

### תערוכות קבועות לילדים מגיל 9 ולמבוגרים
*"דיאלוג בחשכה" – מסלול שהוא סיור בחשכה מוחלטת, בהדרכת מדריכים עיוורים או כבדי ראייה. במהלכו נחשפים המבקרים לקולות, לטעמים ולריחות, מוצאים את דרכם באמצעות מישוש ומגע תוך שהם נעזרים במקל נחייה ובעיקר במדריך. התערוכה הוצגה לראשונה בפרנקפורט ב-1988 ומאז הוצגה ביותר ממאה ערים ברחבי העולם.
*"הזמנה לשקט", מסלול העוסק בתקשורת בהדרכת חירשים וכבדי שמיעה שבמהלכו מרכיבים המשתתפים אוזניות, והם מתבקשים לא לדבר אלא באמצעות תנועות ידיים, הבעות פנים ומחוות גופניות.
*"דיאלוג עם הזמן", תערוכה העוסקת ב-זקנה, בשיח בן דורי ובגילנות ומודרכת על ידי מדריכים זקנים בגילי 70 עד 92 .

## לקריאה נוספת
* הדס נצר-דגן, "כיף עם ערך מוסף: הבניה של ילדות במוזיאון הילדים הישראלי בחולון", עבודת דוקטור, אוניברסיטת חיפה, 2017.

## קישורים חיצוניים

* 
*אתר דיאלוג בחשיכה
*האתר העולמי של דיאלוג בחשיכה

## הערות שוליים

*
הילדים
חולון
קטגוריה:מבנים ואתרים שתכנן משה צור
פיטר טורצ'ין

**פיטר טורצ'ין** (**רוסית**: Пётр Валенти́нович Турчи́н; נולד ב-22 במאי 1957) הוא מדען אמריקאי ממוצא רוסי המתמחה ביצירת תיאורים מתמטיים לחברות אנושיות שהתקיימו במהלך היסטוריה.

טורצ'ין נולד בשנת 1957 באובנינסק שבמחוז מוסקבה. בשנת 1963 עבר עם משפחתו למוסקבה. בשנת 1975 החל ללמוד ביולוגיה באוניברסיטת מוסקבה אולם בשנת 1977 עזב את ברית המועצות יחד עם אביו, מתנגד המשטר ולנטין טורצ'ין. הוא קיבל תואר ראשון בביולוגיה מאוניברסיטת ניו יורק וסיים דוקטורט בשנת 1985 בזואולוגיה מאוניברסיטת דיוק. 

כיום הוא משמש כפרופסור במחלקה לאקולוגיה וביולוגיה אבולוציונית וגם במחלקה למתמטיקה באוניברסיטת קונטיקט בארצות הברית. 

טורצ'ין מתמחה ביצירת מודלים מתמטיים אשר מתארים השתנות של חברות אנושיות במהלך ההיסטוריה. הוא פיתח דיסיפלינה בשם קליודינמיקה, אשר מבוסס על קליומטריקה, העוסקת בניתוחים מצבים היסטוריים וכלכליים באמצעות שיטות מתמטיות וסטטיסטיות.

טורצ'ין כתב מספר ספרים בנושאי מחקרו, האחרון שבהם, "War and peace and war: the life cycles of imperial nations", יצא בשנת 2006.

## ספריו

* End Times: Elites, Counter-Elites and the Path of Political Disintegration, Allen Lane, 2023
* War and peace and war: the life cycles of imperial nations, Pi Press, 2006
* Historical dynamics: why states rise and fall, Princeton University Press, 2003
* Complex population dynamics: a theoretical/empirical synthesis, Princeton University Press, 2003
* Quantitative analysis of movement: measuring and modeling population redistribution in animals and plants, Sinauer, 1998


## קישורים חיצוניים

* 
* 
* 
* 10 שאלות לפיטר טורצ'ין

קטגוריה:היסטוריונים אמריקאים
קטגוריה:היסטוריונים רוסים
קטגוריה:סוציולוגים רוסים
קטגוריה:דיסידנטים
קטגוריה:סגל אוניברסיטת קונטיקט
קטגוריה:בוגרי אוניברסיטת ניו יורק
קטגוריה:בעלי תואר דוקטור מאוניברסיטת דיוק
קטגוריה:אמריקאים שנולדו ב-1957
אבי בן-חמו

**אָבִי בֶּן-חָמוֹ** היה ראש הרשות להגנה על עדים. קודם לכן שירת כקצין בדרגת ניצב במשטרת ישראל.

## קריירה
בן-חמו שירת בצה"ל בחטיבת הצנחנים. בשנת 1979 התגייס לשורות המשטרה, ובין תפקידיו הבכירים שימש מפקד מרחב ירקון, קצין אגף מבצעים של מחוז תל אביב, מפקד משטרת בית שאן, סגן ראש אגף התנועה וסגן ראש אגף מבצעים במשרד לביטחון פנים. בשנת 2007 מונה לראש אגף התנועה בדרגת ניצב. בתפקידו זה טען שהגורם המרכזי לתאונות דרכים הוא נהיגה במהירות מופרזת ומיקד משאבים באכיפת עבירות מהירות. מדיניות זו והנתונים שעליהם היא מתבססת שנויים במחלוקת.

ב-2010 הציעה אותו ועדת האיתור של המשרד לביטחון פנים לתפקיד מנהל הרשות להגנה על עדים, והוא מונה לתפקיד ב-2011 ממנו פרש בשנת 2016.

בן-חמו בעל תואר שני במדע המדינה מאוניברסיטת חיפה.

## קישורים חיצוניים
* .

## הערות שוליים

קטגוריה:ניצבי משטרת ישראל
קטגוריה:ראשי אגף התנועה
קטגוריה:בוגרי אוניברסיטת חיפה
קטגוריה:ישראלים שנולדו במאה ה-20
אבי טילר

**אבי טילר** (נולד ב-1952) הוא ניצב בדימוס במשטרת ישראל.

טילר שירת במשטרת ישראל משנת 1975 במשך כשלושים שנים. בתפקידיו הבכירים שימש מפקד הקורס המתקדם לקצינים במכללה לקצינים של המשטרה, מפקד מרחב העמקים (בדרגת ניצב משנה), מפקד מרחב הגליל (בדרגת תת-ניצב), ומשנת 2000 סגן מפקד המחוז הצפוני. בשנת 2002 הועלה לדרגת ניצב ומונה לראש אגף משאבי אנוש. בשנת 2005 סיים את שירותו.

לאחר פרישתו משורות המשטרה התמנה למנכ"ל פארק תעשיות בר-לב. בשנת 2008 הצטרף לרשימת מועמדים של מפלגת העבודה למועצת העיר נהריה ונבחר לחבר המועצה. מכהן כראש מנהלת פארק תעשיות בר-לב.

טילר תושב נהריה, נשוי ואב לארבע בנות. חבר רוטרי משנת 1995.

קטגוריה:ניצבי משטרת ישראל
קטגוריה:ראשי אגף משאבי אנוש במשטרת ישראל
קטגוריה:בוגרי אוניברסיטת חיפה
קטגוריה:חברי מועצת העיר נהריה
קטגוריה:פעילי מפלגת העבודה
קטגוריה:ישראלים שנולדו ב-1952
כריסטיאן קנור פון רוזנרות

**כריסטיאן קנור פון רוזנרות** (בגרמנית: Christian Knorr von Rosenroth; 1636–1689) היה מלומד גרמני נוצרי, משורר, מזרחן, חוקר יהדות, וממייסדי מחקר ההבראיזם הנוצרי.

## חייו
רוזנרות נולד בשלזיה (כיום בפולין) לאב כומר, למד באוניברסיטה של שטטין תאולוגיה, משפטים, היסטוריה, פילוסופיה ושפות קלאסיות. לאחר מכן עבר לאוניברסיטאות של ויטנברג ולייפציג, ומשם נסע להולנד צרפת ואנגליה. בהולנד יצר רוזנרות קשר עם המנוניטים, ולמד קבלה אצל רב העיר אמסטרדם, מאיר שטרן.

עם שובו לגרמניה קיבל את הזמנתו של המיסטיקן והתיאוסוף, הדוכס מזולצבאך (Sulzbach, כיום במדינת פפאלץ). השתקע בעיר והשקיע עצמו ללימודי שפות מזרחיות ובעיקר עברית, וכן רכש ידיעות נוספות בקבלה.

רוזנרות גרס זיקה עמוקה בין רעיונות הקבלה ובין התאולוגיה הנוצרית, ועל מנת להוכיח את רעיונותיו הוא טרח לתרגם ללטינית שורה של חיבורי יסוד קבליים, בהם חלקים מספרות הזוהר (אידרא רבה, אידרא זוטא, ספרא דצניעותא, תיקוני הזוהר) וחלקים מכתבי האר"י וספר "שער השמים" של רבי אברהם כהן דה-הירירה.

על פי פרשנותו של רוזנרות, המונח "אדם קדמון" הקבלי מקביל לישו הנוצרי, ושלוש הספירות העליונות מייצגות את השילוש הקדוש. את עיקרי שיטתו להתאים את הקבלה לדוקטרינות הנוצריות הוא הרצה בספריו Apokalypse-Kommentar ו"קבלה חשופה" (Kabbala denudata) העוסק בספר הזוהר.

## ספריו

* Apokalypse-Kommentar.
* Kabbala denudata.
* Conjugium Phoebi & Palladis, oder die erfundene Fortpflantzung des Goldes. Chymische Allegorie.
* Neuer Helicon mit seinen neun Musen. Das ist: Geistliche Sitten-Lieder, Von Erkäntnüs der wahren Glückseligkeit, und der Unglückseligkeit falscher Güter. Von einem Liebhaber Christlicher Übungen. Nürnberg: Felßecker 1699.


## קישורים חיצוניים

קטגוריה:הבראיסטים
קטגוריה:משוררים גרמנים
קטגוריה:חוקרי יהדות גרמנים
קטגוריה:חוקרי קבלה
קטגוריה:מזרחנים גרמנים
קטגוריה:ילידי 1636
קטגוריה:נפטרים ב-1689
כריסטוף פלדר

**כריסטוף פלדר** (**Christophe Felder**, נולד ב-10 באוגוסט 1965) הוא שף ואומן פאטיסייה צרפתי.

## קורות חיים ופעילותו

פלדר נולד כבן לזוג אופים - קונדיטורים מהיישוב **שירמק** בחבל אלזס, מהם למד מגיל צעיר הרבה מסודות אומנותם. בגיל 15 התחיל חניכות אצל הפאטיסייה **ליצלר-פוגל** בשטרסבורג ומאוחר יותר הוכיח את כישוריו בעת עבודתו בחברת "פושון" ואצל גי סבואה.

בגיל של 23 בלבד התקבל כשף ומנהל הפאטיסרי במלון קריון. פלדר היה הצעיר מבין אלו שמילאו אי פעם תפקיד זה, ועבד בו במשך 15 שנה. בהמשך פתח שלוש קונדיטוריות - פאטיסרי בבתי מלון בשטרסבורג, בהם במלון קלבר השוכן בככר קלבר בשטרסבורג.

פלדר יצר קשרי עסקים עם יפן לשם הוא מייצא רבים מאוספי המאפים שמייצר - "מאפי אנרי שרפנטייה".
כמו כן הוא עובד כיועץ לחברות מזון. בנוסף עוסק בהוראה, למשל מלמד בבית הספר ל"גראן שוקולא"
"אקול דו גראן שוקולא" וולרונה (Valrhona).
מעבדתו העיקרית נמצאת בשדרות סן ז'רמן.

בסרט תיעודי צרפתי La Revanche des pâtissiers משנת 2010 הוצגה עבודתו לצד עבודות של מישל גראר ופייר ארמה.

## פרסים ואותות כבוד
* 1995 התואר "הפטיסייה הטוב ביותר"
* 2000 יחד עם אביו זכה ב"מריאנות של זהב" Les Mariannes d'or, פרס אקדמיית הגלידות בצרפת.
* 2004 תואר אביר מסדר האמנויות והספרות של משרד התרבות הצרפתי

## ספרים
*"**העוגות הקלאסיות**" - (**Les gâteaux classiques**), בו הוא מציג מתכונים של עוגות כמו "לה פרמבואזייה" "Le framboisier" (עם פטל), "לה סוקסה פרלינה" ("ההצלחה הפרלינית") "Le succes praliné" ואחרות.
***המתוקים** (*Les Douceurs*) שוקולד, גלידות, עוגות, הוצאה "מינרווה" - עם 120 מתכונים
***ה"גרַטֶנים של כריסטוף** (**Les grattins de Christophe**)
***ה[[מקרון|מקרונים]] של כריסטוף** (*Les macarons de Christophe*)
***[[פטיפור|המיניארדיזות]] של כריסטוף** (*Les mignardises de Christophe*)

## קישורים חיצוניים

* ראיון - מתוצרתו של כריסטוף פלדרsuite-et-fin .html

קטגוריה:שפים צרפתים
קטגוריה:מעוטרי מסדר האמנויות והספרות
קטגוריה:צרפתים שנולדו ב-1965
מוליך למחצה מאולח

**מוליכים למחצה מאולחים ** או **מוליכים למחצה אקסטרינזים** (באנגלית: **Doped Semiconductors**) הם מוליכים למחצה הנזרעים באטומים זרים בכוונה תחילה כאשר האטומים המאלחים מסוגלים לספק לחומר תוספת אלקטרונים או חורים. הזרעה זו יוצרת עודף של נושאי מטען שלילי או חיובי בחומר.

ללא אילוח, התכונות החשמליות של מוליך למחצה טהור אינן שימושיות לרוב. האילוח גורם לשינוי התכונות הפיזיקליות של החומר, כך שהוא יהפוך, למשל, לחומר מוליך במתח חשמלי מסוים או בטמפרטורה מסוימת, אך מבודד בתנאים אחרים, או שיהיה בולע אור באורכי-גל מסוימים.

הצמדה של מוליכים למחצה מאולחים מסוגים שונים (p,n חיובי ושלילי, ראו בהמשך) יכולים ליצור דיודה, או טרנזיסטור, או התקנים אלקטרוניים חיוניים אחרים.

## מנגנון פיזיקלי
מוליך למחצה מוגדר על ידי ההתנהגות הייחודית של המוליכות החשמלית שלו. מתכות מוליכות היטב משום שברמת הפרמי שלהן יש צפיפות גדולה יחסית של מצבים אנרגטיים פנויים אשר כל אלקטרון יכול למלא, וכך האלקטרונים יכולים לנוע בחופשיות בין רמות האנרגיה ללא איבוד אנרגיה גדול. המוליכות של מתכות יורדת כאשר עולה הטמפרטורה, שכן אז מתחזקות התנודות התרמיות בגביש, והן מפריעות לתנועה החופשית של האלקטרונים. מבודדים, לעומת זאת, מוליכים בצורה גרועה ביותר, בגלל הפרש אנרגיה גדול בין הרמות האנרגטיות המאוכלסות על ידי אלקטרונים לבין הרמות הפנויות, כך שמעשית תנועת אלקטרונים אינה אפשרית. המוליכות של מבודד עולה עם הטמפרטורה מכיוון שהאנרגיה אשר נמסרת לחומר כתוצאה מהחום מקדמת את האלקטרונים ומקטינה את הפרש האנרגיות לעבר הרמה בה מתאפשרת הולכה (פס הולכה).

במוליכים למחצה לעומת זאת, יש רמת ביניים של אלקטרונים מוליכים בהשוואה למתכות או מבודדים. הפרש האנרגיה שלהם קטן מספיק כדי שעלייה קטנה בטמפרטורה מקדמת מספיק אלקטרונים (דבר אשר מתבטא בזרם מדיד) מרמות האנרגיה הנמוכות (פס ערכיות) לעבר פס ההולכה. קידום זה יוצר חורים, או רמות בלתי מאוכלסות בפס הערכיות. בטמפרטורת החדר המוליכות של מוליך למחצה אינטרינזי היא נמוכה יחסית למוליך. המוליכות גדלה מאוד בתהליך שנקרא זיהום, אשר בו אלמנטים אחרים מוכנסים לגביש הטהור בכמויות קטנות מאוד.

## מוליכים למחצה מאולחים מסוג p ומסוג n
כאשר מוליך למחצה מזוהם, כלומר מוסיפים לתוכו אטומים בעלי מספר גדול יותר של פרוטונים (ואלקטרונים) בכל גרעין, כך שהמזהם מגדיל את כמות האלקטרונים שיכולים להפוך לאלקטרונים חופשיים בקלות, החומר ייקרא מוליך למחצה מסוג n. כאשר המזהם יוצר חוסר באלקטרונים (כלומר, יוצר חורים), החומר ייקרא מוליך למחצה מסוג p. התהליך של הזיהום מתואר כקידום רמות האנרגיה בתוך האזור האסור של הפרש האנרגיות. כך נוצר מצב שבו עבור מוליך למחצה מסוג n, יש רמת אנרגיה קרובה יותר לפס ההולכה כך שאפילו זרם תרמי קטן ביותר יכול לשחרר אלקטרונים לתוך פס ההולכה, ועבור סוג p, החורים יהיו קרובים יותר לפס הערכיות.

קטגוריה:ערכים שבהם תבנית בריטניקה אינה מתאימה
קטגוריה:מוליכים למחצה
דייגו לוגאנו

**דייגו אלפרדו לוגאנו מורנו** (בספרדית: **Diego Alfredo Lugano Moreno**; נולד ב-2 בנובמבר 1980 בקנלונס) הוא כדורגלן עבר אורוגוואי ששיחק בעמדת הבלם. בעבר שימש כקפטן בנבחרת אורוגוואי.

## קריירה
לוגאנו החל את דרכו במחלקת הנוער של ליברטד קנלונס, מועדון בו שיחק בעבר אביו במשך 20 שנים. ב-1998 הוא סייע לקבוצה לזכות באליפות מחוז קנלונס, והבקיע את השער שהעניק לקבוצתו את הזכייה. בעקבות כישרון שהפגין הוא משך את עינהם של מועדוני כדורגל בכירים באורוגוואי.

ב-1999 החל לוגאנו בקריירה המקצוענית שלו, בקבוצת נסיונל. הוא שיחק בתחילה בקבוצת המשנה של המועדון, שהשתתפה בליגה השלישית, אך כעבור זמן קצר קודם על ידי המאמן הוגו דה לאון לקבוצה הראשונה, ששיחקה בליגת העל האורוגוואית. לוגאנו השתתף ב-15 משחקים במדי הקבוצה, והיה שותף לזכייתה בשתי אליפויות אורוגוואי בעונות 2000 ו-2001.

ב-2002 הצטרף לקבוצת פלסה קולוניה, והפגין במדיה יכולת מרשימה שגררה התעניינות בשירותיו מצד קבוצות רבות ברחבי אמריקה. לבסוף, הוא בחר לעבור ב-2003 לסאו פאולו הברזילאית. הכוח הרב והטכניקה במשחק ההגנה של לוגאנו סייעו גם להצלחתה של סאו פאולו: הוא היה שותף לזכייה בגביע ליברטדורס ב-2005 ובאליפות העולם לקבוצות באותה שנה, לאחר ניצחון בגמר על ליברפול. הוא נבחר לשחקן ההגנה המצטיין באמריקה הדרומית לשנה זו. ב-2006 הוא זכה עם הקבוצה באליפות ברזיל.

ב-2006 עבר לוגאנו לראשונה לכדורגל האירופי, אל קבוצת פנרבחצ'ה הטורקית, ובמהרה הפך לאחד מהשחקנים הבולטים בכדורגל הטורקי. הוא סייע לפנרבחצ'ה לזכות באליפות ליגת העל הטורקית בעונת , ולהגיע עד לרבע גמר ליגת האלופות בעונה העוקבת, שם הודחה על ידי צ'לסי. הישג זה הוא הגבוה ביותר של המועדון במפעלים האירופיים.

בינואר 2013 הושאל לוגאנו מפריז סן-ז'רמן למאלגה הספרדית. אחרי חצי עונת השאלה במאלגה, שוחרר לוגאנו מפריז סן-ז'רמן, וחתם לשנתיים בהעברה חופשית בוסט ברומיץ' אלביון האנגלית. ב-17 במאי 2014 שוחרר מוסט ברומיץ'. במרץ 2015 עבר להאקן מליגת העל השוודית, בקיץ עבר לסרו פורטניו מליגת העל הפרגוואית ובינואר 2016 שב לסאו פאולו.

### נבחרת אורוגוואי
בשנת 2003 זומן לוגאנו לראשונה לסגל הנבחרת הלאומית של אורוגוואי, ובמשך השנים שימש כקפטן שלה. הוא הוביל את הנבחרת כקפטן לזכייה במקום הרביעי בקופה אמריקה ב-2007. הוא סייע לנבחרת להעפיל למונדיאל 2010, לאחר שכבש שער נגד קוסטה ריקה בשלב הפלייאוף של המוקדמות.

## תארים
;נסיונל
* ליגת העל האורוגוואית: 2000, 2001

;סאו פאולו
* ליגת העל הברזילאית: 2006
* גביע ליברטדורס: 2004/2005
* אליפות העולם לקבוצות: 2005
* קמפאונטו פאוליסטה: 2005

;פנרבחצ'ה
* ליגת העל הטורקית: 2006/2007, 2010/2011 
* הסופר קאפ הטורקי: 2007, 2009

## קישורים חיצוניים

* 

## הערות שוליים

קטגוריה:בלמי כדורגל אורוגוואים
קטגוריה:כדורגלנים אורוגוואים
קטגוריה:כדורגלני נסיונל
קטגוריה:כדורגלני סאו פאולו
קטגוריה:כדורגלני פנרבחצ'ה
קטגוריה:כדורגלני פריז סן-ז'רמן
קטגוריה:כדורגלני מאלגה
קטגוריה:כדורגלני וסט ברומיץ' אלביון
קטגוריה:כדורגלני האקן
קטגוריה:כדורגלני סרו פורטניו
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2007
קטגוריה:כדורגלני מונדיאל 2010
קטגוריה:כדורגלני קופה אמריקה 2011
קטגוריה:כדורגלני גביע הקונפדרציות 2013
קטגוריה:כדורגלני מונדיאל 2014
קטגוריה:ספורטאים זרים בברזיל
קטגוריה:ספורטאים זרים בטורקיה
קטגוריה:ספורטאים זרים בצרפת
קטגוריה:ספורטאים אורוגוואים בספרד
קטגוריה:ספורטאים אורוגוואים באנגליה
קטגוריה:ספורטאים זרים בשוודיה
קטגוריה:ספורטאים זרים בפרגוואי
קטגוריה:אורוגוואים שנולדו ב-1980
שיווק ירוק

**שיווק ירוק** הוא שיווק של מוצרים ידידותיים לסביבה. ענף השיווק מציג את תחום השיווק הירוק כמגמה צרכנית אשר תלך ותתחזק עם המשך העלייה במודעות הסביבתית והתפתחות האסדרה.

כבכל תחום שיווק צרכני, גם בשיווק הירוק מציעים אנשי השיווק לצרכן תועלות פונקציונליות ורגשיות ליצירת מיתוג, אך בניגוד לתחומי שיווק אחרים, עוסק השיווק הירוק גם ב"שינוי חברתי". המשווקים עושים שימוש בטכניקות שיווק קונבנציונליות כדי להעלות את המודעות לבעיה סביבתית, לנזקים לסביבה ולאופן בו צרכנות נבונה יכולה לסייע לצמצום ההחמרה במצב.

חינוך השוק והעברת האג'נדה המורכבת, מחייבים היכרות עם תפיסות, עמדות ודעות הקיימות בשוק ועם מניעי הפעולה, השונים מבשוק צרכני רגיל.

שלב השיווק הירוק הוא השלב הסופי בתהליך ירוק של מוצר, שירות או חברה. על מנת להימנע מגרין ווש (שיווק ירוק מטעה או שקרי), יש לוודא כי המוצר אותו משווקים אכן ירוק.

בדרך כלל מוצר ירוק נתפס כמוצר אשר מרכיביו ידידותיים לסביבה אך למעשה יש להסתכל על כל מחזור חייו על מנת לקבוע כי הוא אכן ראוי להגדרה זו.

## ראו גם
*גרינווש
*פנייה אל הטבע
*שיווק ערכי

## קישורים חיצוניים

* ערן רותם, על שיווק ירוק וירוק שיווקי, 08 בספטמבר 2016, באתר Allmarketing
* 

קטגוריה:שיווק
קטגוריה:צרכנות בת קיימא
גולדסמית'

גולדסמית' (אנגלית: Goldsmith) הוא שם משפחה שפירושו באנגלית "צורף".

קטגוריה:שמות משפחה
קטגוריה:שמות משפחה לפי עיסוק
ReCAPTCHA

ממוזער|200px|סמליל מערכת reCAPTCHA
**reCAPTCHA** היא מערכת שפותחה לראשונה על-ידי לואיס פון אהן באוניברסיטת קרנגי מלון. מטרתה היא לסייע בהמרת טקסטים מודפסים לפורמט דיגיטלי, תוך שימוש ב-CAPTCHA (מנגנון המשמש להגנה על אתרי אינטרנט מפני בוטים). בספטמבר 2009 נרכשה reCAPTCHA על ידי גוגל. נכון לשנת 2012, הפרויקט אותו מובילה reCAPTCHA הוא המרת כל גיליונות העיתון "הניו יורק טיימס" לפורמט דיגיטלי. בנוסף, היא מסייעת לפענח מילים מספרים שנסרקו במסגרת פרויקט גוגל ספרים.

בשנת 2014 הכניסה גוגל למערכת ReCAPTCHA שיטת אימות אחרת המתבססת על אתגר זיהוי תמונות הדורש לסמן תמונות המכילות אלמנט מסוים. בנוסף פיתחה אפשרות אימות באמצעות לחיצה פשוטה על תיבת סימון "אני לא רובוט", המערכת מזהה את תנועות העכבר ולפיהן קובעת אם מדובר באדם.

בנובמבר 2018 השיקה גוגל את גרסה 3, ובה אין צורך באימות מצד הלקוח. מפעיל האתר מטמיע את המערכת באתר, והמערכת מדרגת על פי התנהגות הלקוח, מה הסבירות כי מדובר ברובוט. מפעיל האתר יכול לקבוע כי מרמת סבירות מסוימת הלקוח ייחסם או יידרש ממנו אימות נוסף.

## רקע
אחת הבעיות בהמרת טקסטים לפורמט דיגיטלי באמצעות תוכנות לזיהוי תווים אופטי (OCR), היא שלעיתים קרובות, תוכנות אלה אינן מצליחות לזהות מילים מסוימות בטקסט אותו הן סורקות, למשל, בשל דהייה או "מריחה" של המילה המודפסת (במיוחד במקרים בהם הטקסט הנסרק הוא ישן מאוד, כמו גיליונות העיתון "ניו יורק טיימס" הראשונים, שיצאו לאור ב-1851).

כדי להתגבר על הבעיה, יש צורך בזיהוי המילה על ידי גורם אנושי. לצורך כך, מערכת reCAPTCHA מספקת לאתרים הרשומים לפרויקט (הרישום לפרויקט הוא חופשי), תמונות של מילים סרוקות אשר לא זוהו על ידי התוכנה. אתרים אלה מציגים את התמונה לגולשיהם כחלק ממנגנון ה-CAPTCHA הרגיל שלהם. הגולשים מזהים את המילים הסרוקות, והתוצאות מועברות בחזרה למערכת reCAPTCHA.

נכון לשנת 2011, המערכת מסייעת בזיהוי של כ-100 מיליון מילים מדי יום. בין האתרים הגדולים העושים שימוש במערכת ניתן למצוא את פייסבוק, טוויטר ו-TicketMaster.

## שיטת העבודה
בסריקת טקסט מודפס והמרתו לטקסט דיגיטלי, נהוג להשתמש בשתי תוכנות שונות לזיהוי תווים אופטי. במקרה ובו אין התאמה בין תוצאות הזיהוי של שתי התוכנות, מומרת המילה הסרוקה ל-CAPTCHA. המילה הסרוקה מוצגת לגולש בצמוד למילת בקרה, אשר זהותה ידועה. המערכת מניחה כי אם זיהה הגולש נכונה את מילת הבקרה, הרי שהוא זיהה נכונה גם את המילה שבמחלוקת.

זיהוי שבוצע על ידי כל אחת מתוכנות זיהוי התווים, מקנה למילה חצי נקודה, וזיהוי על ידי גורם אנושי מעניק למילה נקודה אחת. כאשר מילה מסוימת צוברת 2.5 נקודות, המערכת רואה בה מילה שפוענחה. מילים שצברו מספר רב של נקודות זיהוי, "ממוחזרות" ומשמשות כמילות בקרה.

## לקריאה נוספת
* 

## קישורים חיצוניים

* 
*

## הערות שוליים

קטגוריה:זיהוי תווים אופטי
קטגוריה:מיקור המונים
קטגוריה:גוגל
קטגוריה:אבטחת מחשבים
ורד מדבר (גביש)

**ורד מדבר** הוא שמה של צורת גביש הנוצרת בתנאים חוליים, בעת התאדות אגני מלח רדודים. גבישים עגולים אלה מסודרים כעלי כותרת, וכך הם יוצרים את התפרחת האופיינית. המינרלים היוצרים גבישים אלה הם מינרלי ההתאדות הליט, גבס ומופעו חסר המים אנהידריט וכן בריט, היוצרים סלעי התאדות.

ורד מדבר ידוע גם בשמות אחרים: "תפרחת גבס", "תפרחת סלניט", "ורד סלע", "שושנת המדבר" ושמות רבים אחרים.

## גלריה

תמונה:Sandrose 2004 04.jpg|תפרחת מגבישי בריט
תמונה:Roses des Sables Tunisie.jpg|תפרחת מגבישי גבס
תמונה:Seleniet (xndr).jpg|תפרחת מגבישי סלניט
תמונה:Halite_rose.jpg|תפרחת מגבישים קובייתיים של הליט



## קישורים חיצוניים

 
קטגוריה:מינרלים סולפטיים
קטגוריה:קריסטלוגרפיה